**הנדון: נושאים למבחן מעבר בהיסטוריה לתלמידים שעולים לכיתה יב'**

**קיץ תשפ"ב**

1. להלן רשימת הנושאים לקראת מבחן המעבר בהיסטוריה שמתוכנן להתקיים לקראת תחילת שנת הלימודים.
2. הנושאים מאוגדים בהתאם לתכני הלימוד.
3. לצד כל נושא מצוינים מספרי העמודים בספר הלימוד הרלוונטי.

**לאומיות וציונות**

(ספר הלימוד: הלאומיות המודרנית וראשית הציונות – יגאל משעול)

1. **הלאומיות בישראל ובעמים**

|  |  |  |
| --- | --- | --- |
| מס"ד | **נושא** | **עמוד בספר הלימוד** |
| 1 | **הלאומיות המודרנית באירופה במאה ה-19**  **מושגי יסוד בלאומיות המודרנית** – מה מקשר ומלכד את אותו בני הלאום? (שפה, מנהגים, מסורת, עבר משותף, מוצא משותף, סמלים, זיקה למולדת, השאיפה של בני הלאום לחיות במדינה עצמאית משלהם).  **השינויים שיצרה הלאומיות המודרנית באירופה במאה ה-19 –** חיזוק מסגרות השתייכות ויצירת מוקדי זהות חדשים, התגבשותן של מסגרות חברתיות, פוליטיות ותרבותיות (התנועה הלאומית) שטיפחו וחיזקו את סימני הלאומיות.  השינויים במפה המדינית של אירופה (השוואה מפת אירופה 1815 למפה 1920). | בספר הלימוד עמודים:20-9 |
| 2 | **הגורמים לצמיחתן והתגבשותן של התנועות הלאומיות באירופה במאה ה-19** **- גורמים מתמשכים (עקיפים)** - תנועת ההשכלה והשפעתה על מנהיגי התנועות הלאומיות, ירידת כוחה של הכנסייה ותופעת החילון, התנועה הרומנטית (הרגש והדמיון), השפעת תהליכי התיעוש והעיור על החברה (עולם חדש ומנוכר) ובטכנולוגיה (תקשורת, חינוך ותרבות).  **גורמים ישירים** – הדי המהפכה האמריקאית, מהפכה צרפתית, כיבושי נפוליאון, קונגרס וינה. | בספר הלימוד עמודים: 32-21 |
| 3 | **מדינה מדגימה - המאבק הלאומי לאיחוד איטליה**  השלב הראשון במאבק - מאבק מלמטה  השלב השני במאבק - מהפכות "אביב העמים"  השלב השלישי במאבק - מעבר למאבק מלמעלה.  **הגורמים המעכבים והגורמים המסייעים במאבק.** | בספר הלימוד עמודים: 37-34 |

**ב. התנועה הלאומית היהודית המודרנית - הציונות ומאפייניה העיקריים**

|  |  |  |
| --- | --- | --- |
| מס"ד | **נושא** | **עמוד בספר הלימוד** |
| 1 | **הגורמים לצמיחתה והתארגנותה של התנועה הציונית - האכזבה מהאמנציפציה** (גילויי אנטישמיות נפשית ומילולית במערב אירופה) **השכלה, חילון והתבוללות בעם היהודי** (התרחקות מהדת וחיפוש אחר תחליף לזהות הדתית שאבדה). **האנטישמיות במזרח אירופה** (אנטישמיות פיזית). **הצלחתן של תנועות לאומיות אחרות באירופה** ("וכי נופלים אנו מהם?"). | בספר הלימוד עמודים:58-49 |
| 2 | **פועלו של בנימין זאב הרצל** - תחנות מרכזיות בחייו, הנסיבות/האירועים לחשיפתו ל"בעיה היהודית", **הפתרון של הרצל לבעיית היהודים** (הנקודות בספרו "מדינת היהודים"), **הקונגרס הציוני הראשון ותוכנית באזל** (מטרות כינוס הקונגרס, עיקרי תכנית באזל (מטרה ואמצעים), המסגרות הארגוניות עליהם הוחלט, וחשיבותו של הקונגרס). **פעילותו המדינית של הרצל והתנועה הציונית ותוכנית אוגנדה** (הגורמים העיקריים עימם ניהל הרצל משא ומתן ותוצאות הפגישות, רעיון "תכנית אוגנדה" והפולמוס שנוצר בעקבות תכנית זאת - הטיעונים בעד ונגד). | בספר הלימוד עמודים: 105-59 |
| 3 | **פעולותיהם של הציונים בא"י עד מלחמת העולם הראשונה** - **הגורמים לעלייה** (עליות ראשונה ושנייה 1914-1881 - הגורמים שהניעו יהודים לעלות, מאפייני העולים בעליות הראשונה והשנייה, סיפור עלייתם של יהודי תימן - הסיבות לעלייתם וקשיי הקליטה בהם נתקלו). **הקשיים בהם נתקלו העולים** (הסתגלות לתנאים, מחסור בעבודה, האימפריה העות'מנית וכו'). **תחום ההתיישבות** (הקמת צורות התיישבות חדשות בארץ). **תחום פוליטי וחברתי** (הקמת אגודות איכרים, אגודות פוליטיות וארגונים בלתי מפלגתיים). **הקמת מסגרות ביטחוניות** ("בר-גיורא" ו"השומר" כחלק מרעיון "כיבוש השמירה"). **אישים וארגונים שסייעו לפעילות הציונית** ("שיטת האפוטרופסות" של הברון רוטשילד והביקורת עליה, פעילותו של ד"ר ארתור רופין והמשרד הארצישראלי למען היישוב היהודי בארץ). **הנחת תשתית לחינוך ותרבות עבריים:** ("מלחמת השפות", עיתונות, פעילותו של אליעזר בן יהודה, הקמת הסתדרות המורים ומסגרות חינוכיות עבריות). | בספר הלימוד עמודים: 170-125 |

**ג. תנועה הציונית והישוב היהודי בא"י בזמן מלחמת העולם הראשונה 1918-1914**

|  |  |  |
| --- | --- | --- |
| מס"ד | **נושא** | **עמוד בספר הלימוד** |
| 1 | **הצהרת בלפור** - תוכנה, הקשיים הנובעים מנוסח ההצהרה, האינטרסים של בריטניה במתן ההצהרה, חשיבותה וכיצד קיבלו אותה הציונים, היהודים המשתלבים והערבים. | בספר הלימוד עמודים: 196-189 |

**טוטליטריות ושואה** (ספר פתוח)

(ספר הלימוד: לדעת היסטוריה - טוטליטריות ושואה, הוצאת רכס)

* חלק זה בבחינה יערך עם ספר הלימוד - לא ניתן יהיה לענות על השאלות ללא הספר.
* **חובה להגיע לבחינה עם ספר קשיח** - לא ניתן יהיה להשתמש בספר דיגיטלי.

1. **האידאולוגיה הנאצית והיחס ליהודים בגרמניה**

|  |  |  |
| --- | --- | --- |
| מס"ד | **נושא** | **עמוד בספר הלימוד** |
| 1 | **האידיאולוגיה הנאצית, והאנטישמיות המודרנית**  עיקרי האידיאולוגיה הנאצית, תורת הגזע ודימוי היהודי באנטישמיות הנאצית.  יצירת 'הסדר החדש' - מקומו של המנהיג, מרחב מחייה, שלילת הקומוניזם**.** | בספר הלימוד:  **פרק 7**  עמודים:  114-105  **פרק 8**  עמודים:  132-115 |
| 2 | **המעבר של גרמניה מדמוקרטיה לנאציזם - בניית המשטר הנאצי**  **צווים וחקיקה** - בחירות חוזרות ונשנות לרייכסטאג, ביטול זכויות אדם רבות באמצעות חוקים לשעת חירום: "חוק ההסמכה", חרם על חנויות ועסקים יהודיים, "החוק להחזרת הפקודות הלאומית והמקצועית על כנה", "חוק פיזור המפלגות", תהליך ההאחדה, גיוס חובה וחיוב בשבועת נאמנות לפיהרר.  **תעמולה, חינוך ותרבות** - תלית העיתון 'דר שטירמר' על לוחות המודעות, שילוט אנטישמי ברחובות, איסור על כניסת יהודים למקומות שונים, סרטי תעמולה, שינויים בתוכני הלימוד, החלפת מנהלים וצוותי מורים, הקמת מסגרות נוער של המפלגה הנאצית, סמלי המפלגה הפכו לסמלי המדינה, שידורי רדיו תכופים של נאומי גבלס.  **טרור והפעלת כוח** - שריפת הרייכסטאג והכרזה על מצב חירום, שריפת הספרים, מאסרים שרירותיים של פעילים פוליטיים, הקמת מחנות ריכוז, דכאו וסקסנהאוזן.  **ליל הסכינים הארוכות ועיצוב המשטר הנאצי** - בחירת היטלר בשיתוף פעולה עם  התעשיינים והצבא, תוך העצמת ארגון הס.ס. |
| 3 | **המדיניות הנאצית כלפי היהודים 1933 – 1939**  **"יום החרם"**  - חרם כלכלי נגד יהודי גרמניה אפריל 1933,  **"החוק להחזרת הפקידות המקצועית על כנה"** - יהודים מפוטרים ממשרות ממשלתיות.  **חוקי נירנברג 1935** – תוכנם ומשמעותם של החוקים.  **החרפת הצעדים נגד היהודים** - ריבוי צווים והגבלות על היהודים, תוך הוצאתם ממעגלי הכלכלה, החברה והתרבות בגרמניה, **ליל הבדולח 1938**, מעצרים ושליחת יהודים למחנות ריכוז בשל יהדותם. **הגירה כפויה**. שינויים ארגוניים הכוללים האדרת מנגנוני פיקוח המטפלים ביהודים וריכוזם בידי מחלקות ה- S.S. **סימון דרכוני יהודים** והוספת השמות שרה וישראל לשמות המקוריים. ביטול המעמד המשפטי של הקהילות היהודיות. | **פרק 9**  עמודים:  133 - 141 |
| 4 | **סיפורה של האונייה סנט לואיס** - סיפר ניסיונם של יהודים להגר מגרמניה. | **פרק 10**  עמוד: 153 |

1. **הקמת הגטאות בפולין והפתרון הסופי**

|  |  |  |
| --- | --- | --- |
| מס"ד | **נושא** | **עמוד בספר הלימוד** |
| 1 | **המדיניות כלפי היהודים בפולין עד לריכוזם בגטאות**  הצעדים שנועדו להפריד בין היהודים לבין האוכלוסייה המקומית הלא-יהודית.  גרוש יהודים מבתיהם והרס קיומם הכלכלי (אריזציה).  חטיפות לעבודות כפיה. פגיעות, התעללויות ורצח. | **פרק 13**  עמודים: 222-189 |
| 2 | **הקמת הגטאות**  אגרת הבזק של היידריך - תוכן ומשמעות.  המטרות מוצהרות והבלתי מוצהרות - ההסברים להקמת הגטאות.  הקמת יודנראט והמשטרה יהודית - ניהול הגטו והפיקוח עליו (התפקידים שהוטלו על היודנראט).  הקשיים בגטו - תנאי החיים (צפיפות, רעב, קור), מפעלים ועבודה, ההשפעה על הפרט והחברה.  קידוש החיים - ההתמודדות בגטאות: הישרדות, הארגונים לעזרה הדדית, פעילות תנועות הנוער. |
| 3 | **הפתרון הסופי**  הקשר בין תחילת ההרג ההמוני למלחמה בברה"מ - הגורמים לפלישת גרמניה לברית המועצות וכיצד הפלישה לברה"מ השפיעה על תחילת הרצח ההמוני של היהודים.  השלבים בביצוע הפתרון הסופי  **השלב הראשון**: בורות הירי - הרצח בשטחים שנכבשו במהלך מבצע ברברוסה.  **השלב השני**: הקמת מחנה ההשמדה חלמנו והבאת היהודים אליו.  **השלב השלישי**: מבצע ריינהארד - הקמת מחנות ההשמדה בלז'ץ, סוביבור וטרבלינקה, הקמת מתקני ההשמדה ההמוניים במחנות מיידנק ואושוויץ לכלל יהודי אירופה.  **השלב הרביעי:** צעדות המוות.  **ועידת ואנזה** - מטרות הועידה, מהות המשתתפים, פרוטוקול הועידה - רצח גלובאלי וטוטאלי | **פרק 16**  עמודים: 288-263 |

**ב ה צ ל ח ה**